ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯২ কোটি ২ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ২০ কোটি ৫৫ লক্ষের বেশি টিকার ডোজ রয়েছে
নতুন দিল্লি, ১৪ এপ্রিল, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে আজ পর্যন্ত ১৯২ কোটি ২ লক্ষ ৭৩ হাজার ৬০৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ২০ কোটি ৫৫ লক্ষ ৭৫ হাজার ৮৯৬টি টিকার ডোজ হাতে রয়েছে।
CG/BD/AS/
(Visitor Counter : 55
প্রধানমন্ত্রীরদপ্তর
প্রধানমন্ত্রী ১২ আগস্ট মধ্যপ্রদেশ সফর করবেন
নয়াদিল্লি, ১০ আগস্ট, ২০২৩
প্রধানমন্ত্রী শ্রী নরেন্দ্র মোদী ১২ আগস্ট ২০২৩ মধ্যপ্রদেশ সফর করবেন। দুপুর ২.১৫ নাগাদ তিনি পৌঁছবেন সগর জেলায়, যেখানে তিনি সন্ত শিরোমণি গুরুদেব শ্রী রবিদাসজি মেমোরিয়ালের ভূমিপূজা করবেন। ৩.১৫ নাগাদ প্রধানমন্ত্রী ধানায় একটি অনুষ্ঠানে অংশ নেবেন যেখানে তিনি সন্ত শিরোমণি গুরুদেব শ্রী রবিদাসজি মেমোরিয়ালের শিলান্যাস করবেন।
বিশিষ্ট সন্ত এবং সমাজ সংস্কারকদের সম্মান প্রদান করে থাকেন প্রধানমন্ত্রী। সেই দৃষ্টিভঙ্গী নিয়ে সন্ত শিরোমণি গুরুদেব শ্রী রবিদাসজি মেমোরিয়াল নির্মিত হবে ১১.২৫ একরের বেশি জমি জুড়ে। খরচ হবে ১০০ কোটি টাকারও বেশি। এই স্মারক স্থলে থাকবে একটি চিত্তাকর্ষক শিল্প সংগ্রহালয় এবং গ্যালারি যেখানে সন্ত শিরোমণি গুরুদেব শ্রী রবিদাসজির জীবনালেখ্য, দর্শন এবং শিক্ষা প্রদর্শিত হবে। ভক্তগণ এই স্মারক স্থলে ভক্ত নিবাস, ভোজনালয় ইত্যাদির মতো সুবিধাও পাবেন।
অনুষ্ঠানে প্রধানমন্ত্রী ৪০০০ কোটির বেশি টাকা মূল্যের রেল ও সড়ক প্রকল্প জাতির উদ্দেশে উৎসর্গ ও শিলান্যাস করবেন।
প্রধানমন্ত্রী জাতির উদ্দেশে উৎসর্গ করবেন কোটা-বিনা রেলপথের সম্পূর্ণ হওয়া ডাবলিং প্রকল্প। ২ হাজার ৪৭৫ কোটি টাকার বেশি খরচে নির্মিত এই প্রকল্পটি রাজস্থানের কোটা ও বরন জেলা এবং মধ্যপ্রদেশের গুনা, অশোকনগর এবং সগর জেলার মধ্য দিয়ে গেছে। ডবল লাইন করার জন্য ট্রেন চলাচলের ক্ষমতা ও গতি বাড়বে।
প্রধানমন্ত্রী ১ হাজার ৫৮০ কোটি টাকার দুটি সড়ক প্রকল্পেরও শিলান্যাস করবেন। এর মধ্যে একটি মরিকরি-বিদিশা-হিনোতিয়া সংযোগকারী ৪ লেনের সড়ক প্রকল্প এবং অন্য সড়ক প্রকল্পটি হিনোতিয়া এবং মেলুওয়াকে যুক্ত করবে।
AC/AP/NS
(
প্রধানমন্ত্রীরদপ্তর
প্রধানমন্ত্রী পুলিশ স্মৃতি দিবসে পুলিশ বাহিনীর কাজের প্রশংসা করেছেন
নয়াদিল্লি, ২১ অক্টোবর, ২০২২
প্রধানমন্ত্রী শ্রী নরেন্দ্র মোদী পুলিশ স্মরণ দিবসে পুলিশ বাহিনীর ভূমিকা ও দৃঢ়তার প্রশংসা করেছেন।
ট্যুইট বার্তায় প্রধানমন্ত্রী বলেন;
“আজ পুলিশ স্মরণ দিবসে আমি আমাদের পুলিশ বাহিনীর কাজের ও দৃঢ়তার প্রশংসা করি। আইন-শৃঙ্খলা রক্ষায় এবং কঠিন পরিস্থিতিতে জনগণকে সাহায্য করতে তাঁরা যে ভূমিকা পালন করেন তা প্রশংসার দাবি রাখে। দায়িত্ব পালন করতে গিয়ে যেসব পুলিশ কর্মীরা শহীদ হয়েছেন আমি তাঁদের কুর্নিশ জানাই।”
PG/PM/ NS
(
প্রধানমন্ত্রীরদপ্তর
প্রধানমন্ত্রীর ফ্রান্স ও সংযুক্ত আরব আমিরশাহী সফর রওনাকালীন বিবৃতি
নতুন দিল্লি, ১৩ জুলাই, ২০২৩
প্রধানমন্ত্রী ফ্রান্সের প্রেসিডেন্ট মাননীয় ইম্যানুয়েল ম্যাক্রোঁর আমন্ত্রণে আমি ১৩ ও ১৪ জুলাই ফ্রান্স সফরে যাচ্ছি।
এই সফর বিশেষভাবে তাৎপর্যপূর্ণ কারণ, আমি প্রেসিডেন্ট ম্যাক্রোঁর সঙ্গে প্যারিসে ফ্রান্সের জাতীয় দিবস, অর্থাৎ বাস্তিল দিবস উদযাপন সমারোহে সম্মানীয় অতিথি হিসেবে উপস্থিত থাকবো। বাস্তিল দিবসের কুচকাওয়াজে অংশ নেবে ভারতের তিন বাহিনীর একটি দল, ফ্লাই-পাস্ট-এ অংশ নেবে ভারতীয় বায়ুসেনার একটি বিমান।
আমাদের কৌশলগত অংশীদারিত্বের ২৫তম বার্ষিকী এবছর। দৃঢ় আস্থা ও দায়বদ্ধতার ভিত্তিতে প্রতিরক্ষা, মহাকাশ, সামুদ্র অর্থনীতি, বাণিজ্য, বিনিয়োগ, শিক্ষা, অসামরিক ক্ষেত্রে পরমাণু শক্তির প্রয়োগ এবং মানুষে মানুষে সংযোগের ক্ষেত্রে ধারাবাহিক সহযোগিতার পথে এগিয়েছে দুই দেশ। আঞ্চলিক এবং বৈশ্বিক নানা বিষয়ে পারস্পরিক সমন্বয়ের ভিত্তিতে কাজ করি আমরা।
সময়ের দ্বারা পরীক্ষিত দ্বিপাক্ষিক অংশীদারিত্ব বিগত ২৫ বছরে যে দৃঢ় ভিত্তির ওপর প্রতিষ্ঠিত হয়েছে, তাকে আরও এগিয়ে নিয়ে যেতে প্রেসিডেন্ট ম্যাক্রোঁর সঙ্গে বিস্তারিত আলোচনা হবে আমার। এজন্য আমি অধীর আগ্রহে অপেক্ষা করছি। এর আগে, ২০২২-এ আমার শেষ ফ্রান্স সফরের পর থেকে একাধিকবার প্রেসিডেন্ট ম্যাক্রোঁর সঙ্গে সাক্ষাতের সুযোগ হয়েছে আমার। সম্প্রতি মে মাসে জাপানের হিরোশিমায় জি-৭ শিখর সম্মেলনের সময়েও আমাদের দেখা হয়েছে।
ফ্রান্সের প্রধানমন্ত্রী মাননীয়া এলিজাবেথ বোর্ন, সেনেটের প্রেসিডেন্ট মাননীয় জেরার্ড লার্চার, ন্যাশনাল অ্যাসেম্বলির প্রেসিডেন্ট মাননীয়া ইয়ায়েল ব্রাউন-পিভেত সহ সেদেশের শীর্ষ নেতৃত্বের সঙ্গে আলাপচারিতায় মিলিত হব আমি।
ফ্রান্স সফরকালে সেদেশে বসবাসরত কর্মচঞ্চল ভারতীয় সমাজের প্রতিনিধিদের সঙ্গেও আমি মতবিনিয়ম করবো। উভয় দেশের বিভিন্ন সংস্থার কর্ণধার এবং ফ্রান্সের বিশিষ্টজনেদের সঙ্গেও আমার কথা হবে। দ্বিপাক্ষিক কৌশলগত অংশীদারিত্বে গতি আনতে আমার এই ফ্রান্স সফর বিশেষ ভূমিকা নেবে বলে আমি প্রত্যয়ী।
প্যারিস থেকে ১৫ জুলাই আমি সরকারি সফরে সংযুক্ত আরব আমিরশাহীর আবু ধাবি যাবো। ওই দেশের প্রেসিডেন্ট, আমার বন্ধু মাননীয় শেখ মহম্মদ বিন জায়েদ আল নাহিয়ানের সঙ্গে দেখা করার জন্য আমি উন্মুখ।
বাণিজ্য, বিনিয়োগ, শক্তি ও জ্বালানি, খাদ্য নিরাপত্তা, বিজ্ঞান ও প্রযুক্তি, শিক্ষা, আর্থ-প্রযুক্তি, প্রতিরক্ষা, নিরাপত্তা এবং মানুষে মানুষে সংযোগের ক্ষেত্রে আমাদের দুই দেশের সম্পর্ক অত্যন্ত গভীর ও বিস্তৃত। গতবছর প্রেসিডেন্ট শেখ মহম্মদ বিন জায়েদ এবং আমি দ্বিপাক্ষিক অংশীদারিত্ব আরও এগিয়ে নিয়ে যেতে একটি পথনির্দেশের বিষয়ে সহমত হয়েছি। দুদেশের সম্পর্ক গভীরতর করতে আমি তাঁর সঙ্গে আরও আলোচনায় আগ্রহী।
এবছরের শেষ দিকে সংযুক্ত আরব আমিরশাহীতে বসবে রাষ্ট্রসংঘের ২৮তম জলবায়ু সম্মেলন । প্যারিস চুক্তি রূপায়ন এবং পুনর্নবীকরণযোগ্য শক্তির উৎসের ব্যবহার বাড়াতে বৈশ্বিক সহযোগিতা বৃদ্ধির বিষয়ে আমি মতবিনিময়ে আগ্রহী।
আমাদের সার্বিক কৌশলগত অংশীদারিত্বের প্রশ্নে আমার সংযুক্ত আরব আমিরশাহী সফর নতুন অধ্যায়ের সূচনা করবে বলে আমি মনে করি।
প্রধানমন্ত্রীরদপ্তর
প্রধানমন্ত্রী আগামীকাল সাতটি সর্বাধিক প্রভাবিত রাজ্য / কেন্দ্রশাসিত অঞ্চলে কোভিড-১৯ পরিস্থিতি এবং সংক্রমণ নিয়ন্ত্রণ প্রতিরোধ প্রস্তুতি পর্যালোচনা করবেন
নয়াদিল্লি, ২২ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আগামীকাল  সাতটি সর্বাধিক প্রভাবিত রাজ্য ও কেন্দ্রশাসিত অঞ্চলের মুখ্যমন্ত্রী তথা স্বাস্থ্যমন্ত্রীদের সঙ্গে বর্তমান কোভিড-১৯ পরিস্থিতি এবং সেখানে সংক্রমণ প্রতিরোধ নিয়ন্ত্রণে গৃহীত পদক্ষেপগুলি সম্পর্কে এক উচ্চস্তরীয় ভার্চ্যুয়াল বৈঠক করবেন।
এই রাজ্য / কেন্দ্রশাসিত অঞ্চলগুলি হল মহারাষ্ট্র, অন্ধ্রপ্রদেশ, কর্ণাটক, উত্তরপ্রদেশ, তামিলনাড়ু, দিল্লি ও পাঞ্জাব।
উল্লেখ করা যেতে পারে, দেশে মোট করোনা আক্রান্তের ৭৩ শতাংশের বেশি এই সাতটি রাজ্য / কেন্দ্রশাসিত অঞ্চলের বাসিন্দা। এমনকি, এই সাতটি রাজ্যে করোনায় আক্রান্তের সংখ্যাও ৬৫.৫ শতাংশ এবং ৭৭ শতাংশ মৃত্যুই ঘটেছে এই রাজ্য / কেন্দ্রশাসিত অঞ্চলগুলিতে। পাঁচটি রাজ্যের পাশাপাশি, পাঞ্জাব ও দিল্লিতেও সম্প্রতি করোনায় সংক্রমণের হার বেড়েছে। মহারাষ্ট্র, পাঞ্জাব ও দিল্লি থেকে ২ শতাংশের বেশি মৃত্যুর খবর মিলেছে। পাঞ্জাব ও উত্তরপ্রদেশ বাদে এই রাজ্য / কেন্দ্রশাসিত অঞ্চলগুলিতে আক্রান্তের হার জাতীয় গড় ৮.৫২ শতাংশের তুলনায় বেশি।
কেন্দ্রীয় সরকার রাজ্য / কেন্দ্রশাসিত অঞ্চলগুলির সঙ্গে নিবিড় সমন্বয় ও সক্রিয় সহযোগিতা বজায় রেখে দেশে কোভিড-১৯-এর বিরুদ্ধে লড়াইয়ে নেতৃত্ব দিয়ে আসছে। কেন্দ্রীয় সরকার রাজ্য / কেন্দ্রশাসিত অঞ্চলগুলিকে স্বাস্থ্য পরিষেবা ও চিকিৎসা পরিকাঠামোর মানোন্নয়নে সাহায্য করে চলেছে। এমনকি, আইসিইউ-তে চিকিৎসাধীন রোগীদের দায়িত্বে থাকা চিকিৎসকদের দক্ষতার মান আরও বাড়াতে নতুন দিল্লির এইমস-এর সঙ্গে সহযোগিতায় কেন্দ্রীয় স্বাস্থ্য ও পরিবারকল্যাণ মন্ত্রক ই-আইসিইউ টেলি-কনসাল্টেশন পরিষেবা শুরু করেছে। প্রধানমন্ত্রীর সঙ্গে রাজ্য ও কেন্দ্রশাসিত অঞ্চলগুলির উচ্চপর্যায়ের এই পর্যালোচনা বৈঠকে হাসপাতালগুলিতে মেডিকেল অক্সিজেনের পর্যাপ্ত যোগান এবং কোভিড সংক্রান্ত স্বাস্থ্য পরিষেবার বিভিন্ন দিক নিয়ে আলোচনা হবে। এদিকে কেন্দ্রীয় সরকার করোনা সংক্রমণ মোকাবিলা ও তার প্রতিরোধে তথা নমুনা পরীক্ষার হার বাড়ানোর জন্য রাজ্য ও কেন্দ্রশাসিত অঞ্চলগুলিতে মাল্টি-ডিসিপ্লিনারি দল পাঠাচ্ছে। কেন্দ্রীয় দলগুলি সেখানে গিয়ে স্থানীয় কর্তৃপক্ষগুলিকে উদ্ভূত পরিস্থিতির মোকাবিলায় প্রয়োজনীয় দিশা নির্দেশ ও পরামর্শ দিচ্ছে। সেইসঙ্গে, সময়মতো নমুনা পরীক্ষার ব্যাপারেও গুরুত্ব দেওয়ার আহ্বান জানাচ্ছে।
(CG/BD/DM
রাষ্ট্রপতিরসচিবালয়
ভারতের রাষ্ট্রপতি জাতীয় ফ্লোরেন্স নাইটিঙ্গেল পুরস্কার প্রদান করলেন
নয়াদিল্লি, ৫ ডিসেম্বর, ২০১৯
আন্তর্জাতিক নার্সেস ডে উপলক্ষে আজ দিল্লিতে ভারতের রাষ্ট্রপতি শ্রী রামনাথ কোবিন্দ সেবিকাদের জাতীয় ফ্লোরেন্স নাইটিঙ্গেল পুরস্কার প্রদান করেন।
এই অনুষ্ঠানে রাষ্ট্রপতি বলেন, উচ্চ গুণমানসম্পন্ন এবং সুলভ স্বাস্থ্য পরিষেবাদানে নার্সদের গুরুত্বপূর্ণ ভূমিকা আছে। স্বাস্থ্য সংক্রান্ত বিভিন্ন সমস্যার মোকাবিলায় এবং কোন ব্যক্তি, পরিবার ও গোষ্ঠীর স্বাস্থ্যের জন্য প্রয়োজন মেটাতে এই ভূমিকা গুরুত্বপূর্ণ। এই বিশ্বে আরও বেশি করে যত্ন এবং সহানুভূতির প্রয়োজন বাড়ছে। নার্সরা সেবা, শুশ্রূষা, করুণার প্রতিমূর্তি। রোগী এবং তাঁর পরিবারের কাছে স্বাস্থ্য পরিষেবার মুখ হচ্ছেন নার্সরা। তিনি এটা জেনে খুশি যে বিশ্ব স্বাস্থ্য সংস্থা  ২০২০-কে ‘নার্স এবং মিডওয়াইফ বর্ষ’ হিসেবে ঘোষণা করেছে।
রাষ্ট্রপতি বলেন, আমাদের বৃদ্ধ মানুষের সংখ্যা ক্রমশ বাড়ছে যাঁদের প্রকৃত বয়সকালীন সেবা প্রয়োজন। ভারতে বৃদ্ধ বয়সে বৃদ্ধ-বৃদ্ধাদের যত্ন হয় পরিবারেই। তবুও পরিবর্তিত জীবনধারায় পেশাদার সেবাদানকারীর চাহিদা বাড়ছে। এই পেশাদার সেবাদানকারীদের প্রশিক্ষিত নার্স হওয়ার প্রয়োজন না থাকলেও বৃদ্ধ-বৃদ্ধাদের যত্ন সম্পর্কে প্রাথমিক জ্ঞান থাকলে তাতে ভালোই হবে। এমন সেবাদানকারীদের কম মেয়াদে প্রশিক্ষণ দেওয়া বিষয়টি আমাদের নার্সিং প্রশিক্ষণ প্রতিষ্ঠানগুলি বিবেচনা করতে পারে।
CG/AP/DM
(Visitor Counter : 60
সড়কপরিবহণওমহাসড়কমন্ত্রক
আধুনিক বাস টার্মিনাল
নতুনদিল্লি, ২৬শে জুলাই, ২০২১
সড়ক পরিবহণ ও মহাসড়ক মন্ত্রক দ্বাদশ পঞ্চবার্ষিকী পরিকল্পনার সময়কালে “বিওটি-র মাধ্যমে বাস পোর্ট  –এর উন্নয়ন” শীর্ষক একটি প্রকল্প তৈরি করেছে। এই প্রকল্পে বিওটির মাধ্যমে অর্থাৎ বিল্ড, অপারেট, ট্রান্সফার প্রক্রিয়ায় বাস টার্মিনাল বা পোর্ট করতে চাইলে আর্থিক সহায়তা দেওয়া হবে। রাজ্য/ কেন্দ্রশাসিত অঞ্চলে বিওটি/এইচএএমের মাধ্যমে বাস টার্মিনাল করতে চাইলে এই প্রকল্পের মাধ্যমে আর্থিক সাহায্যর ব্যবস্থা করা হয়। তবে এই প্রকল্পের পরিবর্তিত নীতি নির্দেশিকা ২০১৮ সালের সেপ্টেম্বরে প্রকাশিত হয়েছে। যেখানে কেন্দ্রর ভায়াবিলিটি গ্যাপ ফান্ড বা কার্যকর ঘাটতি তহবিল থেকে সাহায্য করার সংস্থান থাকছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতীন গড়করি।
CG/CB
(Visitor Counter : 88
বিজ্ঞানওপ্রযুক্তিমন্ত্রক
এনসিএসটিসি, ডিএসটি বিজ্ঞান প্রসারের সঙ্গে যৌথভাবে সূর্যগ্রহণ দেখানোর ব্যবস্থা করেছে
নয়াদিল্লী, ২২ জুন, ২০২০
কেন্দ্রের বিজ্ঞান ও প্রযুক্তি দপ্তরের ন্যাশনাল কাউন্সিল ফর সায়েন্স অ্যান্ড টেকনোলজি কমিউনিকেশন  বিজ্ঞান প্রসারের সঙ্গে সহযোগিতায় ২১ জুনের সূর্যগ্রহণ দেখানোর ব্যবস্থা করে। বিজ্ঞান ও প্রযুক্তি দপ্তরের চত্ত্বরে ছোট ছোট ছেলেমেয়েরা ছাড়াও বিজ্ঞানী, আধিকারিক ও কর্মীরা এই বিরল মহাজাগতিক দৃশ্যটি দেখেন। এই সূর্যগ্রহণের পুরো প্রক্রিয়াটির ছবিও তুলে রাখা হয়েছে।
এবারের সূর্যগ্রহণ উত্তরায়নের দিন দেখা গিয়েছিল যেদিনটি হল উত্তর গোলার্ধের দীর্ঘতম দিন। বিজ্ঞান প্রচারকদের কাছে এটি ছিল দারুণ এক সুযোগ যার মধ্য দিয়ে এই মহাজাগতিক ঘটনাটির বিষয়ে সাধারণ মানুষের কাছে প্রকৃত ব্যাখ্যা তাঁরা করতে পেরেছেন এবং মানুষের মধ্যে নানা ভ্রান্ত ধারণা ও অন্ধবিশ্বাস দূর করার উদ্যোগ নেওয়া হয়েছে।
১৯৮০ সালের ১৬ই ফেব্রুয়ারী যখন পূর্ণ সূর্যগ্রহণ হয়েছিল, অনেকেরই মনে থাকতে পারে সেইসময় ভুল ধারণার বশবর্তী হয়ে বেশিরভাগ মানুষই বাড়ির মধ্যে ছিলেন। উৎসাহী কিছু বিজ্ঞান মনস্ক মানুষ ছাড়া অজানা আশঙ্কায় রাস্তাঘাট ফাঁকা হয়ে গিয়েছিল। স্কুল, কলেজ, বাজার, হাট সহ বিভিন্ন প্রতিষ্ঠান বন্ধ রাখা হয়। ১৯৯৫ সালের ২৪শে অক্টোবর আর একটি সূর্যগ্রহণের সময় এনসিএসটিসি মানুষের মধ্যে সচেতনতা গড়ে তুলতে ছাত্রছাত্রী, শিক্ষক-শিক্ষিকা, বিভিন্ন বিজ্ঞান মঞ্চ, বৈজ্ঞানিক এবং সাধারণ মানুষদের সঙ্গে নিয়ে সচেতনতামূলক প্রচারাভিযান চালিয়েছিল। সেইসময় মাইলার ফিল্ম রোদ চশমার সাহায্যে সেই সূর্যগ্রহণ দেখানোরও ব্যবস্থা হয়েছিল।
সচেতনতামূলক প্রচারাভিযান চালানোর ফলে পরিস্থিতির অনেকটাই পরিবর্তন হয়েছে। এখন মানুষ সূর্যগ্রহণ দেখার জন্য রাস্তায় বেরিয়ে আসেন। এবারও শারীরিক দূরত্ব বজায় রেখে সতর্কতা অবলম্বন করে বহু মানুষ সূর্যগ্রহণ দেখেছেন। নৈনিতালের আর্যভট্ট রিসার্চ ইন্সটিটিউট অফ অবসারভেশনাল সায়েন্সেস ছাড়াও ব্যাঙ্গালোরের ইন্ডিয়ান ইন্সটিটিউট অফ অ্যাস্ট্রোফিজিক্স এবং বিজ্ঞান প্রসার বিভিন্ন জায়গা থেকে এই সূর্যগ্রহণ অনলাইনের মাধ্যমে সরাসরি সম্প্রচার করেছে।
(CG/CB/NS
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ৫ জানুয়ারি, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৪৭ কোটি ৭২ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ১৪ হাজার ৪ জন
মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নিচে নেমে বর্তমানে ০.৬১ শতাংশ
জাতীয় স্তরে সুস্থতার হার বর্তমানে ৯৮.০১ শতাংশ
দেশে গত ২৪ ঘণ্টায় সুস্থ হয়েছেন ১৫,৩৮৯ জন, এর ফলে মোট সুস্থতার সংখ্যা ৩ কোটি ৪৩ লক্ষ ২১ হাজার ৮০৩
দেশে গত ২৪ ঘণ্টায় নতুন করে আক্রান্ত হয়েছেন ৫৮ হাজার ৯৭ জন
দৈনিক ভিত্তিতে আক্রান্তের হার ৪.১৮ শতাংশ
সাপ্তাহিক ভিত্তিতে আক্রান্তের হার ২.৬০ শতাংশ
এখনও পর্যন্ত মোট নমুনা পরীক্ষার সংখ্যা ৬৮ কোটি ৩৮ লক্ষ
পশ্চিমবঙ্গে কোভিডের নতুন ভ্যারিয়েন্ট ওমিক্রনে আক্রান্তের সংখ্যা বর্তমানে ২০। চিকিৎসাধীন রোগীর মধ্যে চারজন ইতিমধ্যেই সুস্থ হয়েছেন। দেশে ওমিক্রনে আক্রান্তের সংখ্যা ২,১৩৫ এবং সুস্থ হয়েছেন ৮২৮ জন।
CG/BD/DM/
(Visitor Counter : 130
আবাসনএবংশহরাঞ্চলেরদারিদ্র্যদূরীকরণমন্ত্রক
পশ্চিমবঙ্গের বিভিন্ন জাতীয় উদ্যান ও অভয়ারণ্যে স্বচ্ছতা হি সেবা কর্মসূচী পালন
কলকাতা, ২৫ সেপ্টেম্বর, ২০২৩
‘বর্জ্য মুক্ত ভারত’ গড়ার লক্ষ্যে পশ্চিমবঙ্গের বিভিন্ন জাতীয় উদ্যান ও অভয়ারণ্যে স্বচ্ছতা হি সেবা কর্মসূচী পালিত হচ্ছে। পর্যটন কেন্দ্রগুলির কাছে প্লাস্টিকের মাত্রাতিরিক্ত ব্যবহার ও প্রচুর বর্জ্য প্লাস্টিকের কারণে পরিবেশের কী কী ক্ষতি হয়, সে বিষয়ে সচেতন করে তুলতে এই কর্মসূচী পালিত হচ্ছে। সংশ্লিষ্ট এলাকার বাসিন্দা ছাড়াও ঐ অঞ্চলে যেসব পর্যটক গেছেন – তাঁদের সকলকে পরিচ্ছন্নতার বিষয়ে সচেতন করে তোলা হচ্ছে।
জাতীয় উদ্যান ও অভয়ারণ্যগুলির কাছাকাছি যেসব গ্রাম রয়েছে, সেইসব গ্রামের ২ হাজারেরও বেশি বাসিন্দা, ১ হাজার স্কুল পড়ুয়া এবং ৩২০ জন যুব স্বেচ্ছাসেবী এই কর্মসূচীতে অংশগ্রহণ করেছেন। সংশ্লিষ্ট জেলাগুলিতে পতঙ্গবাহিত রোগ নিয়ন্ত্রণের কাজে যুক্ত ৪৫০ জন কর্মী এবং স্বনির্ভর গোষ্ঠীর মহিলারা এই কর্মসূচীর আওতায় নর্দমা পরিষ্কার এবং জলাশয়গুলিকে বর্জ্য মুক্ত করার উদ্যোগ নিয়েছেন। এর ফলে, ঐ এলাকায় মশার লার্ভা ধ্বংস করা সম্ভব হবে।
এই কর্মসূচীর আওতায় পর্যটকরা পরিবেশ পরিচ্ছন্ন রাখার শপথ গ্রহণ করেছেন। এছাড়াও, নাগরিকদের মধ্যে সচেতনতা গড়ে তুলতে স্বাক্ষর গ্রহণ অভিযানও চলছে।
PG/CB/SB
(Visitor Counter : 17
প্রধানমন্ত্রীরদপ্তর
বিশ্ব বক্সিং চ্যাম্পিয়নশিপে বিজয়ী মহিলাদের সঙ্গে প্রধানমন্ত্রীর সাক্ষাৎ
নয়াদিল্লি, ০১ জুন, ২০২২
প্রধানমন্ত্রী শ্রী নরেন্দ্র মোদী আজ বিশ্ব বক্সিং চ্যাম্পিয়নশিপে বিজয়ী বক্সার নিখাত জারিন, মণীষা মৌন এবং পারভিন হুদার সঙ্গে সাক্ষাৎ করেন।
এক ট্যুইটে প্রধানমন্ত্রী বলেছেন, “@nikhat_zareen, @BoxerMoun এবং পরভিন হুদার সঙ্গে সাক্ষাৎ করে অত্যন্ত আনন্দিত। এরা মহিলা বিশ্ব বক্সিং চ্যাম্পিয়নশিপে জয়ী হয়ে ভারতকে গর্বিত করেছেন। খেলাধুলোর প্রতি আগ্রহ এবং জীবনযাত্রার বিভিন্ন দিক নিয়ে আমাদের মধ্যে খোলামেলা কথা হয়েছে। ভবিষ্যৎ প্রচেষ্টার জন্য তাঁদের শুভেচ্ছা জানাই”।
CG/BD/SB
(
প্রধানমন্ত্রীরদপ্তর
শ্রী শ্যামজি কৃষ্ণ ভার্মার পুণ্য তিথিতে শ্রদ্ধা নিবেদন প্রধানমন্ত্রীর
নয়াদিল্লি, ৩০ মার্চ, ২০২৩
“শ্রী শ্যামজি কৃষ্ণ ভার্মার পুণ্য তিথিতে আমি তাঁর উদ্দেশে শ্রদ্ধা জানাই। তিনি ছিলেন নিবেদিতপ্রাণ এক জাতীয়তাবাদী তথা সাহসী ব্যক্তিত্ব। অন্যায়-অবিচার এবং ঔপনিবেশিক শাসনের বিরুদ্ধে সংগ্রামে তিনি ছিলেন অন্যতম পুরোধা। তাঁর আদর্শে অনুপ্রাণিত হয়ে আমাদের এই মহান দেশের জনসাধারণের আমরা সেবা করে যাব।”
শ্রী শ্যামজি কৃষ্ণ ভার্মার পুণ্য তিথিতে তাঁর উদ্দেশে এইভাবেই শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী।
PG/SKD/DM
(
প্রতিরক্ষামন্ত্রক
ডিআরডিও পিএম কেয়ার্স তহবিলের আওতায় তিন মাসের মধ্যে ৫০০টি চিকিৎসা অক্সিজেন প্ল্যান্ট তৈরি করবে
নতুন দিল্লি, ২৮ এপ্রিল, ২০২১
ডিআরডিও-র তৈরি চিকিৎসা অক্সিজেন প্ল্যান্ট প্রযুক্তির মাধ্যমে উৎপাদিত অক্সিজেন মূলত এলসিএ এবং ডিইবিইএল-এর তৈরি তেজসের ক্ষেত্রে ব্যবহার করা হয়। বর্তমানে ডিআরডিও কোভিড-১৯ রোগীদের অক্সিজেন সঙ্কট মোকাবিলায় চিকিৎসা অক্সিজেন তৈরি করবে। এর জন্য প্রতি মিনিটে হাজার লিটার ক্ষমতা সম্পন্ন অক্সিজেন প্ল্যান্টের পরিকল্পনা করা হয়েছে। এই ব্যবস্থাপনার সাহায্যে প্রতি মিনিটে ৫ লিটার অক্সিজেন ১৯০ জন রোগীর কাছ পৌঁছে দেওয়া সম্ভবপর হবে। এর জন্য প্রতি দিন সিলিন্ডার পিছু ১৯৫ টাকা খরচ হবে। এই কাজে বেঙ্গালুরুর টাটা অ্যাডভান্স সিস্টেম লিমিটেড এবং কোয়েম্বাটুরের ট্রিডেন্ট নিউ ম্যাটিক্স প্রাইভেট লিমিটেডকে প্রযুক্তি হস্তান্তর করা হয়েছে। এই দুই সংস্থা দেশের বিভিন্ন হাসপাতালে ৩৮০টি প্ল্যান্ট বসাবে। পাশাপাশি সিএসআইআর-এর অন্তর্ভুক্ত দেরাদুনের ইন্ডিয়ান ইনস্টিটিউট অফ পেট্রোলিয়ামের সঙ্গে যুক্ত হয়ে শিল্প ক্ষেত্রে কাজের জন্য প্রতি মিনিটে ৫০০ লিটার অক্সিজেন উৎপাদনে ক্ষমতা সম্পন্ন ১২০টি প্ল্যান্ট গড়ে তোলা হবে।
কোভিড-১৯ রোগীদের চিকিৎসার জন্য অক্সিজেন স্বাস্থ্য সেবা কেন্দ্র এবং হাসপাতালগুলির কাছে একটি গুরুত্বপূর্ণ ক্লিনিকাল গ্যাস। চিকিৎসা অক্সিজেন প্ল্যান্ট প্রযুক্তির মাধ্যমে ৯৩±৩ শতাংশ ঘনত্ব সহ অক্সিজেন উৎপাদন সম্ভব, যা সরাসরি হাসপাতালের শয্যাগুলিতে সরবরাহ করা যেতে পারে বা চিকিৎসা অক্সিজেন সিলিন্ডারগুলি পূরণ করতেও ব্যবহৃত হতে পারে। চিকিৎসা অক্সিজেন প্রযুক্তি শহর ও গ্রামীণ অঞ্চলে মহামারী চলাকালীন হাসপাতালগুলিতে অক্সিজেন সরবরাহ করার ক্ষেত্রে কার্যকরি ভূমিকা নেবে। হাসপাতালগুলি অক্সিজেনের জন্য অন্যান্য জায়গার ওপর নির্ভর না করে নিজস্ব জায়গায় চিকিৎসা অক্সিজেন তৈরি করতে পারবে।
এই প্ল্যান্ট স্থাপন করার ফলে বিশেষত উঁচু জায়গা এবং দুর্গম অঞ্চলে অক্সিজেন সিলিন্ডারের ওপর হাসপাতালগুলির নির্ভরতা দূর হবে। ইতিমধ্যেই উত্তরপূর্ব এবং লে-লাদাখ অঞ্চলে কিছু সেনা ঘাঁটিতে চিকিৎসা অক্সিজেন প্ল্যান্ট স্থাপন করা হয়েছে। দিল্লি/জাতীয় রাজধানী অঞ্চলে ৫টি এই ধরণের প্ল্যান্ট বসানোর জন্য জায়গা নির্বাচনের প্রক্রিয়া ইতিমধ্যেই শুরু হয়েছে। ডিআরডিও পিএম কেয়ার্স তহবিলের আওতায় আগামী তিন মাসের মধ্যে ৫০০টি চিকিৎসা অক্সিজেন প্ল্যান্ট বসানোর উদ্যোগ নিয়েছে।
প্রতিরক্ষা মন্ত্রী শ্রী রাজনাথ সিং কোভিড-১৯ রোগীদের জন্য প্রয়োজনীয় অক্সিজেন তৈরি করতে ডিআরডিও যে চিকিৎসা অক্সিজেন প্ল্যান্ট প্রযুক্তি ব্যবহার করেছে তার উচ্ছ্বসিত প্রশংসা করেন। তিনি বলেন, বর্তমান সঙ্কট অবস্থা কাটিয়ে উঠতে এটি বিশেষ সহায়ক হবে। ডিআরডিও-র চেয়ারম্যান এবং প্রতিরক্ষা গবেষণা ও উন্নয়ন দপ্তরের সচিব ডঃ জি সতীশ রেড্ডি বলেন হাসপাতাল ও অন্যান্য সংস্থাগুলিতে এই প্রযুক্তি স্থাপনের ক্ষেত্রে ডিআরডিও সাহায্য করবে।
SC/SS/SKD/
(Visitor Counter : 196
প্রধানমন্ত্রীরদপ্তর
নেতাজী সুভাষ চন্দ্র বসুর ১২৫তম জন্মবার্ষিকী বর্ষব্যাপী উদযাপনের অঙ্গ হিসাবে ইন্ডিয়া গেটে নেতাজীর একটি বিরাট প্রতিকৃতি বসানো হবে
মূর্তি নির্মাণের কাজ শেষ না হওয়া পর্যন্ত ঐ স্থানে একটি হলগ্রাম মূর্তি প্রদর্শিত হবে
পরাক্রম দিবসে প্রধানমন্ত্রী ইন্ডিয়া গেটে নেতাজীর হলগ্রাম প্রতিকৃতির উন্মোচিত করবেন
প্রধানমন্ত্রী এই অনুষ্ঠানে ২০১৯-২০২২ পর্যন্ত সুভাষ চন্দ্র বসু আপদা প্রবন্ধন পুরস্কার প্রদান করবেন
নয়াদিল্লি, ২১ জানুয়ারি, ২০২২
মহান স্বাধীনতা সংগ্রামী নেতাজী সুভাষ চন্দ্র বসুর ১২৫তম জন্মবার্ষিকী বর্ষব্যাপী উদযাপনের অঙ্গ হিসাবে সরকার ইন্ডিয়া গেটে নেতাজী সুভাষ চন্দ্র বসুর একটি বিরাট প্রতিকৃতি স্থাপনের সিদ্ধান্ত নিয়েছে। আমাদের স্বাধীনতা সংগ্রামে নেতাজীর অবদানকে যথাযথ সম্মান প্রদর্শনের অঙ্গ হিসাবে গ্রানাইটের এই প্রতিকৃতি স্থাপন করা হবে। তাঁর সংগ্রামের প্রতি দেশ ঋণী। দেশ এর মধ্য দিয়ে তাঁর প্রতি কৃতজ্ঞতা জানাবে.। এই মূর্তির কাজ শেষ না হওয়া পর্যন্ত ঐ একই জায়গায় নেতাজীর হলগ্রাম প্রতিকৃতি প্রদর্শিত হবে। প্রধানমন্ত্রী শ্রী নরেন্দ্র মোদী ২৩শে জানুয়ারি সন্ধ্যে ৬টায় ইন্ডিয়া গেটে নেতাজীর হলগ্রাম প্রতিকৃতি উন্মোচিত করবেন।
ফোর কে প্রোজেক্টরে ৩০ হাজার লুমেনের এই হলগ্রাম মূর্তিটি প্রদর্শিত হবে। ৯০ শতাংশ স্বচ্ছ উন্নতমানের হলগ্রাফিক স্ক্রিনে এটি প্রদর্শিত হবে। এই স্ক্রিনটি এতটাই উন্নতমানের যে দর্শকরা শুধুমাত্র নেতাজীর প্রতিকৃতি-ই দেখতে পাবেন। হলগ্রাম মূর্তিটি উচ্চতায় ২৮ ফুট এবং ৬ ফুট চওড়া।
এই উপলক্ষে আয়োজিত অনুষ্ঠানে প্রধানমন্ত্রী ২০১৯-২০২২ পর্যন্ত সুভাষ চন্দ্র বসু আপদা প্রবন্ধন পুরস্কার প্রদান করবেন। অনুষ্ঠানে ৭টি পুরস্কার দেওয়া হবে।
কেন্দ্র বিপর্যয় ব্যবস্থাপনায় ব্যক্তি-বিশেষ এবং প্রাতিষ্ঠানিকভাবে নিঃস্বার্থ সেবা ও অমূল্য অবদানকে স্বীকৃতি দিতে প্রতি বছর সুভাষ চন্দ্র বসুর নামে আপদা প্রবন্ধন পুরস্কার প্রদানের সিদ্ধান্ত নিয়েছে। নেতাজী সুভাষচন্দ্রের জন্মদিন ২৩শে জানুয়ারি পুরস্কার-প্রাপকদের নাম ঘোষণা করা হয়। প্রতিষ্ঠানগুলিকে নগদ ৫১ লক্ষ টাকা পুরস্কার এবং শংসাপত্র আর ব্যক্তি-বিশেষকে নগদ ৫ লক্ষ টাকা পুরস্কার এবং একটি শংসাপত্র দেওয়া হয়।
স্বাধীনতা সংগ্রামীদের যথাযথভাবে সম্মান জানানোর যে উদ্যোগ প্রধানমন্ত্রী নিয়েছেন, সেই কর্মসূচির অঙ্গ হিসাবে প্রবাদপ্রতীম স্বাধীনতা সংগ্রামী ও দূরদর্শী নেতা সুভাষ চন্দ্র বসুকে সম্মান জানাতে বিশেষ এই উদ্যোগগুলি নেওয়া হয়েছে। প্রতি বছর তাঁর জন্মদিনটিকে পরাক্রম দিবস হিসাবে পালন করা হবে। এই ভাবনার সঙ্গে সাযুজ্য রেখে সাধারণতন্ত্র দিবসের উদযাপন একদিন আগে অর্থাৎ ২৩শে জানুয়ারি থেকে শুরু হবে।
CG/CB/SB
(
শ্রমওকর্মসংস্থানমন্ত্রক
কর্মচারী ভবিষ্যনিধি তহবিল সংগঠনের ১১৭টি জেলা কার্যালয়/কেন্দ্রের মানোন্নয়ন হয়েছে
নয়াদিল্লি, ০৬ আগস্ট, ২০১৮
কেন্দ্রীয় শ্রম ও কর্মসংস্হান প্রতিমন্ত্রী শ্রী সন্তোষ কুমার গাঙ্গোয়ার সোমবার লোকসভায় এক প্রশ্নের লিখিত জবাবে জানিয়েছেন কর্মচারী ভবিষ্যনিধি তহবিল সংগঠনের ১১৭টি জেলা কার্যালয়/কেন্দ্রের মানোন্নয়ন করা হয়েছে। এই ১১৭টি জেলা কার্যালয়/কেন্দ্রের মধ্যে পশ্চিমবঙ্গের চারটি কার্যালয়ও রয়েছে। উল্লেখ করা যেতে পারে দেশের ২৫টি রাজ্যে কর্মচারী ভবিষ্যনিধি তহবিল সংগঠনের কার্যালয় বা কেন্দ্র চালু রয়েছে।
SSS /BD/NS/…
(Visitor Counter : 30
স্বরাষ্ট্র মন্ত্রক
অবৈধ বিদেশি রোহিঙ্গা শরণার্থী প্রসঙ্গে কেন্দ্রীয় স্বরাষ্ট্র মন্ত্রকের বক্তব্য
নয়াদিল্লি, ১৭ আগস্ট ২০২২
কোনো কোনো সংবাদমাধ্যমে প্রচারিত সংবাদের পরিপ্রেক্ষিতে সরকার সুস্পষ্টভাবে জানিয়েছে যে নয়াদিল্লির বাক্করওয়ালা-তে অবস্থিত অর্থনৈতিকভাবে অনগ্রসর স্তরের মানুষদের জন্য নির্দিষ্ট ফ্ল্যাটে অবৈধ বিদেশি রোহিঙ্গা শরণার্থীদের আশ্রয় দেওয়ার কোনো নির্দেশ কেন্দ্রীয় স্বরাষ্ট্র মন্ত্রকের পক্ষ থেকে দেওয়া হয়নি। দিল্লি সরকারের পক্ষ থেকে প্রস্তাব দেওয়া হয়েছিল, রোহিঙ্গা শরণার্থীদের অন্য কোনো স্থানে সরিয়ে নিয়ে যাওয়ার। কেন্দ্রীয় স্বরাষ্ট্র মন্ত্রক দিল্লি সরকারকে এই মর্মে নির্দেশ দিয়েছে যে অবৈধ বিদেশি রোহিঙ্গা শরণার্থীদের যেন মদনপুর খাদারের কাঞ্চনকুঞ্জের বর্তমান স্থানটিতেই অস্থায়ীভাবে থাকার ব্যবস্থা করা হয় যতদিন না তাঁদের ফেরত পাঠানো সম্ভব হয়। তবে, অবৈধ বিদেশি রোহিঙ্গা শরণার্থীদের কেন্দ্রীয় বিদেশ মন্ত্রকের মাধ্যমে ফেরত পাঠানোর বিষয়টি নিয়ে স্বরাষ্ট্র মন্ত্রক ইতিমধ্যেই সংশ্লিষ্ট দেশটির সঙ্গে যোগাযোগ রেখে চলেছে।
বিদেশি অবৈধ শরণার্থীদের যতদিন না ফেরত পাঠানো সম্ভব হয়, তাঁদের নজরবন্দি হিসেবে একটি আশ্রয় শিবিরে রাখার ব্যবস্থা করা হয়। অবৈধ রোহিঙ্গা শরণার্থীরা বর্তমানে যে স্থানটিতে রয়েছেন সেটি অস্থায়ী আশ্রয় শিবির বলে দিল্লি সরকার এখনও ঘোষণা করেনি। অবিলম্বে এ সম্পর্কে ঘোষণার দাবি জানিয়ে নির্দেশ পাঠানো হয়েছে দিল্লি সরকারের কাছে।
PG/SKD/DM
(Visitor Counter : 128
প্রতিরক্ষামন্ত্রক
ভারতীয় বিমানবাহিনীতে চিনুক হেলিকপ্টার সামিল
নয়াদিল্লি, ২৬ মার্চ, ২০১৯
ভারতীয় বিমানবাহিনীতে চারটি চিনুক হেলিকপ্টার সামিল করা হয়েছে। সোমবার চণ্ডীগড় বায়ুসেনা ঘাঁটিতে আনুষ্ঠানিকভাবে বিপুল ভার বহনে সক্ষম চারটি সিএইচ-৪৭এফ চিনুক হেলিকপ্টার বিমানবাহিনীতে সামিল করা হয়। এই উপলক্ষে এক অনুষ্ঠানে বায়ুসেনা প্রধান বি এস ধানোয়া সহ বাহিনীর উচ্চপদস্থ আধিকারিকরা উপস্থিত ছিলেন।
উল্লেখ করা যেতে পারে, ১৫টি চিনুক হেলিকপ্টার সরবরাহের জন্য ভারতীয় বিমানবাহিনী মার্কিন সংস্থা বোয়িং লিমিটেডের সঙ্গে ২০১৫-র সেপ্টেম্বরে এক চুক্তি স্বাক্ষর করে। চুক্তি অনুযায়ী, প্রথম ব্যাচের চারটি হেলিকপ্টার নির্দিষ্ট সময়েই সেনাবাহিনীর হাতে এসে পৌঁছেছে। আগামী বছরের মার্চ নাগাদ বাকি হেলিকপ্টারগুলিও সেনাবাহিনীর কাছে এসে পৌঁছবে। দেশের উত্তর ও পূর্বাঞ্চলে এই হেলিকপ্টারগুলিকে কাজে লাগানো হবে।
ভারতীয় বায়ুসেনার হেলিকপ্টার বিভাগের আধুনিকীকরণের লক্ষ্যে বিপুল ভার বহনে সক্ষম চিনুক হেলিকপ্টারের অন্তর্ভুক্তি এক উল্লেখযোগ্য পদক্ষেপ। এই হেলিকপ্টারগুলি বিমানবাহিনীর ভবিষ্যৎ চাহিদা ও সক্ষমতা সংক্রান্ত কর্মপরিকল্পনা পূরণের উপযুক্ত। সম্পূর্ণরূপে সুসংবদ্ধ ডিজিটাল ককপিট পরিচালনা ব্যবস্থা সম্বলিত এই হেলিকপ্টারগুলি পণ্য পরিবহণ ক্ষমতার পাশাপাশি, বৈদ্যুতিন যুদ্ধ অভিযান ও মহড়ার ক্ষেত্রেও কার্যকর ভূমিকা নেবে। প্রত্যন্ত ও দুর্গম অঞ্চলে সামরিক ও অসামরিক পরিবহণ ও উদ্ধারের কাজে এই হেলিকপ্টারগুলিকে অত্যন্ত দক্ষভাবে কাজে লাগানো সম্ভব হবে।
CG/BD/DM
(Visitor Counter : 134
প্রধানমন্ত্রীরদপ্তর
বিএসএফের প্রতিষ্ঠা দিবস উপলক্ষে প্রধানমন্ত্রীর শুভেচ্ছা
নতুন দিল্লী, ১ ডিসেম্বর,২০২০
বিএসএফের প্রতিষ্ঠা দিবস উপলক্ষে প্রধানমন্ত্রী শ্রী নরেন্দ্র মোদী বিএসএফ কর্মী ও তাঁদের পরিবারকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, "বিএসএফের প্রতিষ্ঠা দিবস উপলক্ষে ওই বাহিনীর সমস্ত কর্মী ও তাদের পরিবারকে শুভেচ্ছা জানাই। দেশের সুরক্ষায় এবং প্রাকৃতিক দুর্যোগে নাগরিকদের সহায়তাদানে তাঁদের অবদান অনস্বীকার্য। দেশ আজ তাঁদের জন্য গর্বিত।"